Universis presentes litteras inspecturis, ego Lambertus, dictus Surres, de Mont Brion, notum facio quod ego, pro evidenti et urgenti necessitate mea vendo et in hereditatem perpetuam quitto reverendo patri ac domino Girardo, Dei gratia Eduensi episcopo, suisque successoribus qui erunt pro tempore episcopi Eduenses, nemus meum de Prepannot, situm inter nemus Petri dicti Gilebert ex una parte, et nemus Julieti de Chaylon ex altera, pro centum solidis Viennensium, de quibus recepi et habui integrum pagamentum et de ipsis me teneo penitus pro pagato in pecunia legittime numerata. Quapropter ego predictus Lambertus promitto per juramentum meum, etc. In cujus rei memoriam et testimonium sigillum curie venerabilis viri domini Guillermi, de Gysseio, archidiaconi Avalonensis in ecclesia Eduensi, presentibus litteris rogavi et obtinui apponi. Actum anno Domini Mº CCº septuagesimo quarto, mense marcio.